FATÁJ

Hátizsákban az erdő – pályázat beadás
2023-03-01 08:00 - 2023-03-18 23:59 (Europe/Paris)
A „Hátizsákban az erdő” módszertani gyűjteménnyel szeretnénk ablakot nyitni a természet csodáira, az élmény útján történő ismeretátadásra. Célunk, hogy a jelen pályázat útján elnyerhető eszközök és leírások segítségével az óvodapedagógusok saját maguk is képesek legyenek élményteli foglalkozásokat tartani, ha esetleg nem áll módjukban ellátogatni egy erdészeti erdei iskolába. A hátizsákban található terepi eszközök mind a tapasztalati úton történő tanulást szolgálják és számos új játék, feladat, foglalkozás épülhet rájuk.

A pályázat kiírója: az Országos Erdészeti Egyesület (OEE)
A pályázat benyújtási módja és határideje: Kitöltött pályázati űrlappal 2023. március 18-ig.

Erdészeti gépesítés, gépfejlesztés - hazai helyzetkép
2023-03-02 10:00 - 14:00 | NAK
Milyen az erdészeti tevékenységek hazai gépesítettsége, milyen trendek figyelhetők meg, milyen körülmények merülnek fel? Milyen a hazai gépgyártás, fejlesztés helyzete, vannak-e hátráltató, ösztönző tényezők? Mi a kereskedők, vállalkozók (géphasználók) tapasztalata az erdészeti gépekkel, különösen a hazai fejlesztésekkel, előállítással kapcsolatban?
Mindezen kérdésekre keresnénk a választ azon a tervezett szakmai beszélgetésen, ahol a témában érintett oktatás, kutatás, igazgatás, gyakorlati erdőgazdálkodás szakértői mellett a gépfejlesztésben és kereskedelemben jártas szakembereket is bevonjuk.
A program jelenleg szervezés alatt. Hamarosan jelentkezünk a részletekkel.
(2023-02-03)

Konyhakiállítás 2023
2023-03-03 08:00 - 2023-03-05 17:00 | BudapestSportaréna, Budapest
Szeress bele az új konyhádba a Konyhakiállításon!
Fedezd fel azokat a fantasztikus bútorokat, kis- és nagygépeket, felületeket és innovatív konyhai eszközöket, melyek élménnyé varázsolják a konyhában töltött perceidet!
A háromnapos rendezvényen egy helyen térképezheted fel az elérhető konyhai megoldások teljes palettáját, szakértői segítséget kaphatsz saját konyhád tervezéséhez, átalakításához és fejlesztéséhez, miközben felhőtlenül szórakozhatsz a színes színpadi- és standprogramoknak köszönhetően.
Szeretettel várunk az álomkonyhák éves seregszemléjén 2023. március 3-5. között a Budapest Arénában!
www.konyhakiallitas.hu

Erdészeti szakszemélyzet továbbképzése - Nyírerdő Zrt. (I)
2023-03-06 08:00 - 17:00
„AZ ERDŐVÉDELEM AKTUÁLIS KÉRDÉSEI” A NYÍRERDŐ ZRT. JOGOSULT ERDÉSZETI SZAKSZEMÉLYZETE SZÁMÁRA (2023. III. 6. )
Képzés szervezője: Nyírerdő Zrt.
Képzés kreditpontszáma: 20 kreditpont
Képzés alapadatai, tematikája

Erdészeti szakszemélyzet továbbképzése - Nyírerdő Zrt. (II)
2023-03-07 08:00 - 17:00
„AZ ERDŐVÉDELEM AKTUÁLIS KÉRDÉSEI” A NYÍRERDŐ ZRT. JOGOSULT ERDÉSZETI SZAKSZEMÉLYZETE SZÁMÁRA (2023. III. 7. )
Képzés szervezője: Nyírerdő Zrt.
Képzés kreditpontszáma: 20 kreditpont
Képzés alapadatai, tematikája

Erdészeti szakirányításhoz kapcsolódó ügyintézés I.
2023-03-22 08:00 - 17:00 | online
Meghirdetett képzéseink célja az erdészeti szakirányítói tevékenység segítése a mindennapi közigazgatási ügyintézésben. Az első képzésen a különböző típusú formanyomtatványok kitöltése, az azok során előforduló leggyakoribb hibák kerülnek bemutatásra. A második képzésen az erdészeti szakirányítók szerepe, kötelezettségei illetve működési feltételei, a körzeti erdőtervezéshez és az erdőtérkép használatához kapcsolódó ismeretek, az adatszolgáltatás rendje kerül ismertetésre.
Képzés szervezője: Nemzeti Földügyi Központ
Képzés kreditpontszáma: 20 kreditpont

CLT szerelés bemutató
2023-03-22 10:00 - 2023-03-23 15:00 | Solymár, Solymár
MEGHÍVÓ – CLT szerelés bemutató
Cégünk szakmai nyílt napot tart következő CLT szerelésén márciusban Solymáron.
A látogatók a CLT technológia és szerelés szakmai részleteiben nyerhetnek betekintést.
Bejelentkezés:
info@nublu.hu
Büki Gábor

Erdészeti szakirányításhoz kapcsolódó ügyintézés II.
2023-03-23 08:00 - 17:00 | online

A körforgásos gazdaság bevezetése – stratégia bemutató
2023-03-23 08:00 - 2023-03-24 17:00
A Miniszterelnökség a hazai körforgásos gazdasági stratégiát és akciótervet bemutató záró konferenciát szervez, melyre szeretettel várja az érdeklődőket 2023. március 23-24-én Budapesten, a Radisson Blue Béke Hotelben (1067 Budapest, Teréz krt. 43.). A konferencia személyesen és online formában kerül megrendezésre.

Erdészeti Erdei Iskolák nyílt napja
2023-03-24 10:00 - 15:00 | Pákozd
2023. március 24-én rendezi meg az Erdők Nemzetközi Napja alkalmából az Országos Erdészeti Egyesület és a VADEX Mezőföldi Zrt., a Pákozdi Pagony – Vadaspark és Arborétumban, az Erdészeti Erdei Iskolák nyílt napját.

Construma 2023
2023-03-29 08:00 - 2023-04-02 17:00 | Hungexpo, Budapest
Az építőipar hazai csúcsrendezvénye, a közép-kelet-európai régió vezető otthonteremtési kiállítási csokra, a CONSTRUMA, az építőipar, épületgépészet és lakberendezési szakma szereplőinek kiváló lehetőséget kínál a legújabb fejlesztések, innovatív megoldások bemutatására HUNGEXPO Budapest Kongresszusi és Kiállítási Központban.

OTTHONDesign 2023
2023-03-29 08:00 - 2023-04-02 17:00 | Hungexpo, Budapest
A CONSTRUMA csokor – benne az OTTHONDesign – az egyik motorja az ágazat fejlődésének: nem csak bemutatja az iparág újdonságait, de előrevetíti a fejlődési irányokat, segíti a szakembereket a tájékozódásban, szakmai képzésben. Koncentrált piac, kiváló lehetőség a szakmai feltöltődésre, üzletek kötésére. Fókuszban a digitalizáció, az innováció, a hatékonyságnövelés lesz.
